./data/phi0914/phi00139/phi0914.phi00139.perseus-lat1.xml
Titus Livius (Livy)
C Atinius , qui biennio ante praetor in eam provinciam profectus erat, cum       Lusitanis in agro Hastensi signis conlatis pugnavit; ad sex milia hostium sunt       caesa, ceteri fusi et fugati castrisque exuti         ad oppidum deinde Hastam obpugnandum legiones ducit; id quoque haud multo maiore       certamine cepit quam castra, sed, dum incautius subit muros, ictus, ex vulnere       post dies paucos moritur   litteris de morte propraetoris       recitatis senatus censuit mittendum, qui ad Lunae portum C Calpurnium praetorem  consequeretur nuntiaretque senatum aequum censere, ne sine imperio       provincia esset, maturare eum proficisci         quarto die, qui missus erat, Lunam venit; paucis ante diebus Calpurnius       profectus erat,  et in citeriore Hispania           L ManliusAcidinus , qui eodem tempore quo C Atinius in provinciam ierat, cum Celtiberis acie conflixit   incerta victoria discessum est, nisi quod Celtiberi       castra inde nocte proxima moverunt, Romanis et suos sepeliendi et spolia legendi       ex hostibus potestas facta est   paucos post       dies maiore coacto exercitu Celtiberi ad Calagurrim oppidum ultro lacessiverunt       proelio Romanos   nihil traditur, quae causa       numero aucto infirmiores eos fecerit  superati proelio sunt; ad duodecim milia       hominum caesa, plus duo capta, et castris Romanus potitur;  et nisi successor adventu suo inhibuisset inpetum       victoris, subacti Celtiberi forent  novi praetores ambo exercitus in hiberna       deduxerunt